*Tämä artikkeli käsittelee nykyään olemassa olevaa seurakuntaa. Jos etsit tietoa seurakunnasta, jonka nimi vuoteen 1875 oli Jyväskylän seurakunta, katso Jyväskylän maaseurakunta.*

**Jyväskylän seurakunta** on Suomen evankelis-luterilaisen kirkon seurakunta, joka kattaa Jyväskylän kaupungin alueen. Seurakunnan kirkkoherra on Arto Viitala. Seurakunnan jäsenmäärä on 95 799, mikä tekee siitä Suomen evankelisluterilaisen kirkon suurimman seurakunnan. Jyväskylä on Suomen suurin kaupunki, jonka alueella toimii vain yksi Suomen evankelis-luterilaisen kirkon seurakunta, muissa suurimmissa kaupungeissa on useampia paikallisia seurakuntia, jotka muodostavat seurakuntayhtymän. Jyväskylän seurakunta on myös maailman suurin luterilainen seurakunta. Jyväskylän seurakunta kuuluu Eteläisen Keski-Suomen rovastikuntaan ja Lapuan hiippakuntaan.

Historiaa
---------

1800-luvulla oli olemassa Jyväskylän seurakunta, joka kattoi sekä Jyväskylän kaupungin että Jyväskylän maalaiskunnan alueen, mutta vuonna 1875 annetulla määräyksellä kaupunkilaiset irrottautuivat siihenastisesta Jyväskylän seurakunnasta. Siitä lähtien oli olemassa erikseen Jyväskylän kaupunkiseurakunta ja Jyväskylän maaseurakunta (viimeksi mainittu kattoi Jyväskylän maalaiskunnan alueen). Sen vaikutuksesta, että osia Jyväskylän maalaiskunnasta liitettiin kaupunkiin, osia maaseurakunnan alueesta liitettiin kaupunkiseurakunnan alueeseen (suurimmat alueliitokset maalaiskunnasta kaupunkiin tapahtuivat vuosien 1941 ja 1965 alussa ja vuoden 1941 alueliitosta vastaava seurakuntien alueiden rajan muutos tapahtui vuoden 1943 alussa). Vaikka Säynätsalo liittyi Jyväskylään vuoden 1993 alussa, Säynätsalon seurakunta liitettiin Jyväskylän kaupunkiseurakuntaan vasta vuoden 2005 alussa. 

### Nykyinen seurakunta ja alueseurakunnat

Nykyinen Jyväskylän seurakunta perustettiin vuoden 2009 alussa, kun Jyväskylän kaupunkiseurakunta, Jyväskylän maaseurakunta ja Korpilahden seurakunta yhdistyivät samalla kun Jyväskylän kaupunki, Jyväskylän maalaiskunta ja Korpilahti yhdistyivät ns. uudeksi Jyväskyläksi. Tuolloin toteutettiin myös laaja hallintomuutos, jossa koko uuden seurakunnan alue jaettiin yhdeksään alueseurakuntaan. Alueseurakuntia johtaa aluekappalainen yhdessä alueneuvoston kanssa ja ne järjestävät valtaosan kirkkollisesta toiminnasta itse. Vain talous ja erikoistoimialat ovat yhteiset koko seurakunnalle.

Jyväskylän alueseurakunnat ovat Huhtasuo, Keltinmäki, Keskusta, Korpilahti, Kuokkala, Palokka, Säynätsalo, Tikkakoski ja Vaajakoski.

Seurakunnan kirkot
------------------

* Taulumäen kirkko, seurakunnan pääkirkko
* Jyväskylän kaupunginkirkko
* Keltinmäen kirkko
* Korpilahden kirkko
* Kuokkalan kirkko
* Palokan kirkko
* Säynätsalon kirkko
* Tikkakosken kirkko
* Vaajakosken kirkko

Papisto
-------

Seuraavat henkilöt ovat toimineet Jyväskylän seurakunnan kirkkoherroina:

* 2009–2010: Jukka Keskitalo
* 2012→ Arto Viitala

Kuvia
-----

* Jyväskylän kaupunginkirkko.Jyväskylän kaupunginkirkko.
* Keltinmäen kirkko.Keltinmäen kirkko.
* Korpilahden kirkko.Korpilahden kirkko.
* Kuokkalan kirkko.Kuokkalan kirkko.
* Palokan kirkko.Palokan kirkko.
* Säynätsalon kirkko.Säynätsalon kirkko.
* Tikkakosken kirkko.Tikkakosken kirkko.
* Vaajakosken kirkko.Vaajakosken kirkko.

Lähteet
-------

1. ↑  Jäsentilasto 2022 *Kirkon tilastot*. Viitattu 16.10.2023.
2. ↑  Kirkkoon kuuluvuus 2022 *Kirkon tilastot*. Viitattu 16.10.2023.
3. ↑  Seurakuntien väkiluvut 2015 (Arkistoitu – Internet Archive) 27.1.2016 Kirkkohallitus
4. ↑
5. ↑
6. ↑  Jyväskylän maalaiskunnan kirja (1977), s. 62
7. ↑   (Arkistoitu – Internet Archive)
8. ↑  Yleistä tietoa seurakunnasta Jyväskylän seurakunta.  Arkistoitu 7.11.2014. Viitattu 6.11.2014.
9. ↑  Alueseurakunnat Jyväskylän seurakunta. Viitattu 6.11.2014.

Aiheesta muualla
----------------

* Jyväskylän seurakunnan kotisivut

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| * n
* k
* m
Eteläisen Keski-Suomen rovastikunta |
| --- |
|  |
| Seurakunnat | 
* Joutsa
* Jyväskylä
* Jämsä
* Keuruu
* Muurame
* Petäjävesi
* Toivakka
* Uurainen

 |  |
|  |
| Entiset seurakunnat | 
* Jyväskylä (ksrk)
* Jyväskylä (msrk)
* Jämsänkoski
* Korpilahti
* Koskenpää
* Kuorevesi
* Leivonmäki
* Luhanka
* Multia
* Pihlajavesi
* Säynätsalo

 |
|  |
| Lapuan hiippakunta |

 |


|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Lapuan hiippakunta |
| --- |
|  |
| Piispat | 
* Lehtinen (1956–1974)
* Sariola (1974–1995)
* Laulaja (1995–2004)
* Peura (2004–2022)
* Salomäki (2022–)

 |  |
|  |
| Seurakunnat | 

|  |  |
| --- | --- |
| Tuomiorovastikunta | 
* Lapuan tuomiokirkkoseurakunta
* Alajärvi
* Alavus
* Kauhava
* Kuortane
* Soini
* Ähtäri

 |
|  |
| Etelä-Pohjanmaa | 
* Ilmajoki
* Isojoki
* Isokyrö
* Kauhajoki
* Kurikka
* Seinäjoki
* Teuva

 |
|  |
| Pohjanmaa | 
* Kaskinen
* Kristiinankaupunki
* Laihia
* Mustasaari
* Pietarsaari
* Vaasa
* Vähäkyrö

 |
|  |
| Eteläinen Keski-Suomi | 
* Joutsa
* Jyväskylä
* Jämsä
* Keuruu
* Muurame
* Petäjävesi
* Toivakka
* Uurainen

 |
|  |
| Pohjoinen Keski-Suomi | 
* Hankasalmi
* Kinnula
* Laukaa
* Pihtipudas
* Saarijärvi
* Viitasaari
* Äänekoski

 |

 |
|  |
| Historia | 
* Lapuan tuomiokirkko
* Haapaniemen hiippakuntakartano

 |

 |


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI

 |
|  |
| Kansalliset | 
* Suomi (KANTO)

 |

 |